**ОТГОВОР – РАЗЯСНЕНИЕ ПО ДОКУМЕНТАЦИЯ**

**на основание чл.29, ал.2 от ЗОП**

**УВАЖАЕМИ ДАМИ И ГОСПОДА,**

Във връзка с отправено запитване по реда на чл. 29, ал. 1 от ЗОП, Ви предоставяме следните разяснения по документация за участие в процедура за възлагане на обществена поръчка чрез открита процедура с предмет: ***„Актуализиране и развитие на обучението за служебно и професионално развитие на служителите в държавната администрация и повишаване на тяхното качество“ по проект С13-22-1/16.04.2014 „Изграждане на капацитет на ИПА за изследвания, обучение и приложение на иновативни европейски практики в доброто управление”,*** Ви даваме следните разяснения:

**1 Въпрос:**

В критериите за допустимост е посочено, че експертите трябва да отговарят на следното изискване по отношение на образование: висше образование, образователно-квалификационна степен „магистър” в областите „Социални, стопански и правни науки”,  съгласно Класификатор на областите на висше образование и професионалните направления, утвърден с ПМС № 125 от 2002 г.. В тази връзка, ще бъде ли признато за еквивалентно образование степента доктор или професор в някое от посочените направления, когато лицето няма магистърска степен по тях, а само докторска или професорска?

**Отговор**:

Съгласно чл. 42 от Закона за висшето образование, степените на висшето образование са образователно-квалификационни степени “бакалавър” и “магистър”, и образователно-научна степен “доктор”.

В Раздел ІІІ.2.3).Технически възможности от обявлението за обществена поръчка са посочени минималните изисквания на възложителя спрямо екипа от експерти за изпълнение на поръчката. В този смисъл е допустимо предложените от участника експерти да притежават и образование и квалификация, които са по-високи от минимално изискуемите от възложителя.

Преценката за съответствието на конкретно предложение от страна на участниците в процедурата следва да бъде направено при спазване на изискванията на чл. 68, ал. 7 и ал. 10 от Закона за обществените поръчки.

**ИЗПЪЛНИТЕЛЕН ДИРЕКТОР НА**

**ИНСТИТУТА ПО ПУБЛИЧНА АДМИНИСТРАЦИЯ**

**/п./**

**Доц. Георги Манлиев**